Samangke bab anggènipun Gupêrnur Jendral Mr. D. Fock botên karsa nguningani wêwênangipun sèlêpbêstirdhêr ing Cirêbon tuwin tilas bupati ing Purwarêja, ingkang wontênipun sampun wiwit kina mila botên badhe kula rêmbag. Tumrapipun bab punika tindakipun Tuwan Fock wau botên kados tindaking pangagêng pangrèh praja ingkang adil, nanging kaprigêlaning pokrul, ingkang lajêng murih supados bab wau kapriksa dening pangadilan, sanadyan sampun pirsa bilih nalaripun pancèn kathah botên mênangipun, amargi sariranipun sampun sumêrêp utawi mêsthèkakên, bilih mêngsahipun kirang sagêd utawi kirang prigêl nindakakên gugatipun utawi anggènipun [anggènipu...]